EkBass/fiwiki-20250220-pages-articles huggingface dataset:
Ruotula

Ruotula on Tampereen kaupunginosa, joka sijaitsee noin neljän kilometrin päässä keskustasta. Ruotula rajautuu lännessä Kissanmaahan ja Uuteenkylään, idässä Takahuhtiin, etelässä Takahuhtiin ja Huikkaaseen sekä pohjoisessa Niihamaan ja Kauppiin. Vuonna 2012 Ruotulassa oli 1 506 asukasta. Ruotula on kuulunut aiemmin Messukylän kuntaan, joka liitettiin Tampereen kaupunkiin vuonna 1947. Nimiarkiston mukaan kaupunginosan nimi keksittiin, kun sinne alettiin rakentaa taloja. Ruotulan ensimmäinen asemakaava vahvistettiin vuonna 1948 Ali- ja Yli-Huikkaantien väliin ja vuonna 1950 niiden länsipuolelle. Ruotulan itäosan asemakaavat vahvistettiin vuosien 1950–1954 aikana.Maija Louhivaara: Tampereen kadunnimet, s. 192. Tampereen museoiden julkaisuja 51, 1999, Tampere. ISBN 951-609-105-9. ==Lähteet== Luokka:Tampereen tilastoalueet Luokka:Takahuhti (suunnittelualue) Luokka:Tampereen kaupunginosat
Patryk Wronka

Patryk Wronka (s. 28. elokuuta 1995 Zakopane, Puola) on puolalainen jääkiekkoilija, joka pelaa Puolan liigan GKS Tychyn joukkueessa. Hän on pelipaikaltaan laitahyökkääjä, mutta osaa pelata myös keskellä. Wronka laukoo oikealta. ==Ura== ===Seuraura=== Wronka on Podhale Nowy Targin kasvatti. Hän debytoi seuran miesten kakkosjoukkueessa 16-vuotiaana Puolan toiseksi korkeimmalla sarjatasolla 1. Ligassa kaudella 2012–2013. Kaudella 2013–2014 Wronka debytoi Podhalen PHL-joukkueessa, jossa hänen tulokaskautensa toi 46 runkosarjaottelussa tehot 8+22=30. Wronka oli joukkueen paras syöttäjä Piotr Kmiecikin kanssa ja toiseksi paras pistemies hänen jälkeensä. Kauden 2014–2015 päätteeksi Wronka voitti PHL-pronssia. Kaudella 2015–2016 hän oli Podhalen kolmanneksi paras pistemies tehoilla 13+29=42. Pudotuspeleissä Wronka oli joukkueen paras pistemies tehoilla 5+6=11. Hänen kautensa päättyi taas pronssiin. Kaudeksi 2016–2017 Wronka siirtyi vuoden mittaisella sopimuksella Itävallan Erste Bank Eishockey Ligan tšekkiläisjoukkue Orli Znojmon riveihin. ===Maajoukkueura=== Wronka edusti Puolaa IA-divisioonan MM-kilpailuissa vuonna 2016, jolloin hän voitti pronssia. Wronka valittiin koko turnauksen parhaaksi hyökkääjäksi ja tähdistökentälliseen. Hän pelasi myös Pyeonchangin olympiakisojen 2018 karsinnoissa. Yhteensä Wronka on pelannut 20 A-maaottelua tehopistein 3+9=12. Wronka pelasi myös alle 20-vuotiaiden IA-divisioonan MM- kilpailuissa vuonna 2014 sekä IB-divisioonan MM-kilpailuissa vuonna 2015, jolloin hän toimi Puolan kapteenina ja voitti pronssia. Wronka oli joukkueensa paras pistemies ja syöttäjä tehoilla 2+5=7. Hän pelasi myös alle 18-vuotiaiden IB-divisioonan MM-kilpailuissa vuonna 2013. ==Muuta== Wronkan isä Adam on pelannut myös jääkiekkoa. Patrykin isoisä oli 1970-luvun Puolan maajoukkuehyökkääjä Tadeusz Kacik. == Tilastot == 2012–2013 Podhale Nowy Targ II Puola I 8 2 3 5 0 – – – – – U18d1 B 5 0 0 0 0 2013–2014 Podhale Nowy Targ Puola 46 8 22 30 20 – – – – – JMMd1 A 5 1 2 3 0 2014–2015 Podhale Nowy Targ Puola 41 9 12 21 10 9 3 3 6 4 JMMd1 B 5 2 5 7 2 2015–2016 Podhale Nowy Targ Puola 42 13 29 42 16 12 5 6 11 6 OQ 3 1 2 3 0 MMd1 A 5 1 3 4 0 2016–2017 Orli Znojmo EBEL 48 4 10 14 4 1 0 0 0 0 OQ 3 0 2 2 2 MMd1 A 5 0 2 2 0 2017–2018 GKS Katowice Puola 33 11 34 45 16 14 4 10 14 8 2018–2019 GKS Katowice Puola 41 21 34 55 8 16 2 13 15 4 MMd1 B 5 2 3 5 2 2019–2020 Belfast Giants EIHL 24 4 4 8 0 – – – – – Rapaces de Gap Ranska 12 5 3 8 2 4 0 0 0 2 5 kautta yhteensä Puola 203 62 131 193 70 51 14 32 46 22 == Lähteet == * === Viitteet === Luokka:Puolalaiset jääkiekkoilijat Luokka:Vuonna 1995 syntyneet Luokka:Elävät henkilöt
Aitoniemi

Aitoniemi on suurehko Tampereen tilastoalue, joka sijaitsee linnuntietä noin kahdeksan kilometrin päässä keskustasta. Aitoniemi rajautuu lännessä Näsijärveen, idässä Sorilaan, etelässä Näsijärveen ja Nurmeen sekä pohjoisessa Kämmenniemeen. Vuonna 2014 Aitoniemessä oli 463 asukasta. Aitolahden vanha kirkko sijaitsee siellä. ==Lähteet== * Luokka:Aitolahden kylät
Don Lincoln

Don Lincoln (s. 1964) on yhdysvaltalainen hiukkasfysiikan tutkija Fermlabissa ja fysiikan dosentti Notre Damen Yliopistossa. Hän sai tohtorintutkinnon kokeellisesta hiukkasfysiikasta Ricen Yliopistosta vuonna 1994. Vuonna 1995 hän oli yksi T-kvarkin löytäjistä. Hän on ollut mukana kirjoittamassa satoja tutkielmia ja sittemmin ollut ryhmän jäsenenä, joka löysi todisteita Higgsin bosonista. Lincoln on julkinen puhuja ja tiedekirjailija ja on kirjoittanut monia tiedeartikkeleita lehdissä mm. Analog Science Fiction and Fact heinäkuussa 2009, Scientific American marraskuussa 2012 ja heinäkuussa 2015 ja The Physics Teacher ainakin kuusi kertaa. Hän on myös kirjoittanut populaaritiedekirjoja, joissa kuvataan hiukkasfysiikkaa. Vuonna 2013 hän julkaisi kirjan nimeltään "Alien Universe: Extraterrestrials in our Minds and in the Cosmos", joka kertoo, miten yleiset kuvat avaruusolennoista tulivat länsimaisen kulttuuriin ja kertoo sitten mitä moderni fysiikka, kemia ja biologia voi kertoa meille siitä minkälaista älykäs maanulkopuolinen elämä voisi olla. Hän on ollut mukana useissa videoissa, joiden tarkoituksena on levittää hiukkasfysiikan löytöjä ja alkaen 7.7.2011 on ollut pääpuhujana videoiden sarjassa, joita tuottaa Fermilab, jotka tutkivat erilaisia kysymyksiä hiukkasfysiikassa kansantajuisella ja joskus humoristisella tavalla. Aiheita, jotka ovat mukana sarjassa ovat mm. higgsin bosoni, antimateria, neutriinojen olemus, alkuräjähdyksen käsitteet, kosminen Inflaatio, multiversumi ja supersymmetria. Viime vuosina hän on ollut vahvasti mukana tutkimuksessa joka käyttää Fermilab Tevatronin DZero -ilmaisinta ja myös Cernin Compact Muon Solenoid hiukkasilmaisinta, joka on osa Large Hadron Collideria. Hänen popularisointinsa kattaa myös kolumneja, jotka kertovat tutkimusaineistosta tulleiden mittausten tuloksista yleisölle CMS (kuukausittain) ja DZero (joka toinen viikko). Hän on myös kirjoittanut toistuvasti osiota Physics in a Nutshell (fysiikkaa pähkinänkuoressa)— Fermilab verkkolehteen ja blogeja televisio-ohjelma NOVAN verkkosivuille. Lisäksi, hän on luonut useita videoita, jotka popularisoivat hiukkasfysiikkaa ja kosmologiaa tavalliselle yleisölle. Lincoln on American Physical Societyn jäsen ja hän sai 2013, Euroopan Physical Society HEPP Outreach-palkinnon "viestimisestä useissa medioissa hiukkasfysiikan kiinnostavuudesta lukiolaisille, opettajille ja suurelle yleisölle". == Teoksia == * * * * == Lähteet == Luokka:Vuonna 1964 syntyneet Luokka:Yhdysvaltalaiset fyysikot Luokka:Elävät henkilöt
Haihara

Haihara on pieni Tampereen kaupunginosa, joka sijaitsee linnuntietä noin seitsemän kilometrin päässä keskustasta. Haihara rajautuu etelässä Kaukajärveen, lännessä Viialaan ja pohjoisessa Hankkioon. Vuonna 2014 Haiharassa oli 199 asukasta. Haiharassa oli Tampereen kaupunginosista Kämmenniemen ja Korkinmäen jälkeen suhteellisesti eniten kouluikäisiä vuonna 2014. Nimestään huolimatta Haiharan kartano ja taidekeskus ei ole Haiharassa, vaan se sijaitsee Kaukajärven puolella. ==Lähteet== Luokka:Tampereen tilastoalueet Luokka:Tampereen kaupunginosat Luokka:Kaukajärvi (suunnittelualue)
Korkinmäki

Korkinmäki on Tampereen kaupunginosa, joka sijaitsee noin neljän ja puolen kilometrin päässä keskustasta. Korkinmäki rajautuu lännessä Veisuun, idässä Turtolaan, etelässä Hallilaan ja pohjoisessa Muotialaan. Vuonna 2014 Korkinmäessä oli 1 105 asukasta. Korkinmäessä oli Tampereen kaupunginosista Kämmenniemen jälkeen eniten kouluikäisiä vuonna 2014. Kaupunginosa on nimetty siellä sijainneen Korkinmäen torpan mukaan. Torpan perusti Kork-niminen sotamies ja sen rakennukset purettiin vuonna 1926. Paikasta on ollut käytössä myös rinnakkaisnimi Jakinmäki. Alue liitettiin Messukylän kunnan osana Tampereen kaupunkiin vuonna 1947 ja sen ensimmäinen osa-asemakaava vahvistettiin vuonna 1952.Maija Louhivaara: Tampereen kadunnimet, s. 139. Tampereen museoiden julkaisuja 51, 1999, Tampere. ISBN 951-609-105-9. ==Lähteet== Luokka:Tampereen tilastoalueet Luokka:Koivistonkylä (suunnittelualue) Luokka:Tampereen kaupunginosat
Indium(III)oksidi

Indium(III)oksidi (tai di-indiumtrioksidi) on indiumin epäorgaaninen yhdiste hapen kanssa, jossa happi esiintyy hapetusluvulla −II ja indium +III. Näin muodostuva yhdiste on In2O3. Se on amfoteerinen kiinteä aine, joka muodostaa keltaisia, hieman vihertäviä kiteitä. Aine ei liukene veteen. Sen amorfinen muoto liukenee eri happoihin, mutta kiteinen ei.http://www.indium.com/inorganic-compounds/indium-compounds/indium-oxide/ == Valmistus == Indium(III)oksidia saadaan poltettaessa metallista indiumia. Indium palaa sinisellä liekillä ja reaktio on: :4 In + 3 O2 → 2 In2O3 Myös indium(III)hydroksidin kuumentaminen tuottaa oksidia: :2 In(OH)3 → In2O3 \+ 3 H2O == Käyttö == Indiumoksidia on käytetty joissain alkaliparistoissa sekä optisissa pinnoitteissa ja lasin värjäyksessä. Sitä voidaan myös käyttää elektroniikan puolijohdekomponenteissa n-tyypin puolijohdemateriaalina.https://web.archive.org/web/20080630082830/http://ceramic- materials.com/cermat/oxide/in2o3.html == Lähteet == == Aiheesta muualla == *PubChem: Indium Oxide Luokka:Indiumyhdisteet Luokka:Oksidit Luokka:Puolijohteet
Hallman

Hallman on muun muassa seuraavien sukunimi: * Birger Hallman (1851–1936), suomalainen kauppaneuvos * Kai Hallman (1915–1976), suomalainen kauppaneuvos, Lauri Hallmanin poika * Lauri Hallman (1883–1963), suomalainen kauppaneuvos, Birger Hallmanin poika * Niilo Hallman (1916–2011), suomalainen lastenlääkäri, professori, Lauri Hallmanin poika * Mikko Hallman (s. 1945), suomalainen lastenlääkäri, Äyräpää-palkittu * Per Olof Hallman (1869–1941), ruotsalainen arkkitehti.
Lintulampi

Lintulampi on Tampereen kaupunginosa, joka sijaitsee linnuntietä noin kuuden ja puolen kilometrin päässä keskustasta. Lintulampi rajautuu lännessä Ryydynpohjaan, idässä Lielahteen ja Niemeen, etelässä Lielahteen ja pohjoisessa Pohtolaan. Lintulammessa oli 31.12.2014 2 383 asukasta. Lielahden koulu sijaitsee siellä. Lintulammen kaupunginosassa sijaitsee saman niminen, lähes kuivunut pieni lampi. Vuoden 1763 kartassa lammen nimenä esiintyy Lindulammi. Lammen rannalla on sijainnut Lintulampi-niminen tila. Alue siirrettiin muun Lielahden alueen mukana Ylöjärven kunnasta Tampereen kaupunkiin vuonna 1950 ja alueen ensimmäinen osa-asemakaava vahvistettiin vielä samana vuonna.Maija Louhivaara: Tampereen kadunnimet, s. 241. Tampereen museoiden julkaisuja 51, 1999, Tampere. ISBN 951-609-105-9. ==Lähteet== *
Anne Neville

Anne Neville (11. kesäkuuta 1456 – 16. maaliskuuta 1485) oli Englannin kuningatar ja kuningas Rikhard III:n puoliso. Hän oli Richard Nevillen, 16. Warwickin jaarlin nuorin tytär. Hänellä oli vanhempi sisar Isabel Neville, joka oli naimisissa Clarencen herttua George Plantagenetin kanssa, joka oli Rikhard III:n veli. Anne Neville oli lyhyen aikaa naimisissa kuningas Henrik VI:n pojan Edvard Westminsteriläisen kanssa ja hänestä tuli Walesin prinsessa avioliiton seurauksena. Edvard kuoli kuitenkin Tewkesburyn taistelussa vuonna 1471 vain 17-vuotiaana. Seuraavana vuonna Anne meni naimisiin kuningas Edvardin nuoremman veljen Gloucesterin herttua Richardin kanssa 12. heinäkuuta 1472. Richardista tuli myöhemmin kuningas Rikhard III. Anne Neville kuoli auringonpimennyksen aikaan 16. maaliskuuta 1485 Westminsterin palatsissa ja hänet on haudattu Westminster Abbeyn kirkkoon. == Anne Neville populaarikulttuurissa == Anne Neville esiintyy hahmona William Shakespearen näytelmän Rikhard III kolmessa kohtauksessa. ===Teatteri ja elokuva=== *Claire Bloom elokuvassa Richard III (1955) *Kristin Scott Thomas elokuvassa Richard III (1995) *Winona Ryder dokumenttielokuvassa Looking for Richard (1996) *Faye Marsay televisiosarjassa Valkoinen kuningatar (2013) *Phoebe Fox televisioelokuvassa Ontto kruunu: Rikhard III (2016) ===Kirjallisuus=== *Philippa Gregory: The Kingmaker’s Daughter (2012) *Frances Irwin The White Pawn (1972), The White Queen (1974) *Jean Plaidy: The Reluctant Queen: The Story of Anne of York (1990) *Eleanor Mennim: Anne Neville, Queen of England (1999) *Jan Westcott: Set Her On A Throne (1972) == Lähteet == Luokka:Yhdistyneen kuningaskunnan kuninkaalliset Luokka:York-suku Luokka:Vuonna 1456 syntyneet Luokka:Vuonna 1485 kuolleet
Mikko Hallman

Niilo Mikko Kustaa Hallman (s. 30. tammikuuta 1945 Helsinki) on suomalainen lastenlääkäri ja professori. Hallman opiskeli lääketiedettä Helsingin yliopistossa ja väitteli siellä tohtoriksi vuonna 1972. Hän on ollut Helsingin yliopiston vastasyntyneen sairauksien eli neonatologian dosentti vuodesta 1979. Hän toimi Kalifornian yliopiston (San Diego) lastentautiopin apulaisprofessorina vuosina 1979–1982 ja Helsingin yliopistollisen keskussairaalan naistentautien klinikan lastenosaston ylilääkärinä 1985–1990. Vuosina 1989–1997 hän oli Kalifornian yliopiston (Irvine) lastentautiopin professori, vuodesta 1997 Oulun yliopiston lastentautiopin professori ja 2013 lähtien emeritusprofessori. Hallmanin tutkimuskohteena on ollut keskosten keuhkovaurioiden ehkäiseminen.Facta 2001, Täydennysosa 1990, s. 267. WSOY 1990. Hallman tutkimusryhmineen suoritti keskosen RDS-taudissa ensimmäiset hoitokokeet vuosina 1981–1991 käyttäen biologisesti aktiivista, lapsivedestä eristettyä surfaktanttia. Surfaktanttihoito on toistaiseksi ainoa neonatologian tutkimuksiin perustuva lääkehoito. Hallmanin on jatkanut keskostutkimuksia ja selvittänyt spontaanisti alkavan ennenaikaisen synnytyksen altistustekijöitä. Vuodesta 2002 hän on ollut Suomen tiedeakatemian jäsen. Hallmanin isä oli professori Niilo Hallman. == Palkintoja == * Matti Äyräpään palkinto 1986 * Arvo Ylppö -mitali 1992 * Keskostutkimuksen edelläkävijä, Ateena 2004 * Ylpön kannu 2005 == Lähteet == ==Aiheesta muualla== * Keskostutkimuksen edelläkävijä. Aktuumi 2/2009, s. 16–17 Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Oulun yliopiston professorit Luokka:Matti Äyräpään palkinnon saajat Luokka:Vuonna 1945 syntyneet Luokka:Elävät henkilöt
Niemenranta

Niemenranta on Tampereen kaupunginosa, joka sijaitsee linnuntietä noin neljän ja puolen kilometrin päässä keskustasta. Alueella sijaitsee kulttuurihistoriallisesti arvokas Niemen kartano. Niemenranta rajautuu lännessä Lielahteen, idässä Näsijärveen, etelässä Lielahteen ja Näsijärveen sekä pohjoisessa Niemeen. Niemenrannassa oli 31.12.2014 697 asukasta. ==Lähteet== ==Aiheesta muualla== *Niemenranta, yleissuunnitelma ja rakentamistapaohje, 26.4.2010, Tampereen kaupunki. *
Nurmi (Tampere)

Nurmi on Tampereen tilastoalue, joka sijaitsee linnuntietä noin kymmenen kilometrin päässä keskustasta. Nurmi rajautuu lännessä Näsijärveen, idässä Kangasalaan, etelässä Olkahiseen ja pohjoisessa Sorilaan ja Aitoniemeen. Vuoden 2014 lopussa Nurmissa oli 360 asukasta. Vuoteen 1965 saakka Nurmi kuului Aitolahden kuntaan. Nurmissa sijaitsee Tampereen kristillinen koulu. Alkujaan Nurmi muodosti oman taajamansa, mutta nykyään se kuuluu Tampereen keskustaajamaan. ==Lähteet== * Luokka:Aitolahden kylät
Three Minutes to Earth

Three Minutes to Earth () on The Shinin ja Mariko Ebralidzen esittämä kappale, jolla he edustivat Georgiaa vuoden 2014 Eurovision laulukilpailussa Tanskan Kööpenhaminassa. Kappale kilpaili Euroviisujen toisessa semifinaalissa, jossa se sijoittui viimeiseksi eli viidenneksitoista ja täten karsiutui finaalista. == Lähteet == Luokka:Georgian euroviisuedustuskappaleet Luokka:Vuoden 2014 euroviisuedustuskappaleet
Pappila (Tampere)

Pappila on Tampereen kaupunginosa, joka sijaitsee noin viiden ja puolen kilometrin päässä keskustasta. Pappila rajautuu lännessä Takahuhtiin, idässä Linnainmaahan, etelässä Ristinarkkuun ja pohjoisessa Niihamaan. Pappilassa oli 31.12.2014 2 954 asukasta. ==Lähteet== Luokka:Tampereen tilastoalueet Luokka:Pappila (suunnittelualue) Luokka:Tampereen kaupunginosat
Attention

Attention () on Vilija Matačiūnaitėn esittämä kappale, jolla hän edusti Liettuaa vuoden 2014 Eurovision laulukilpailussa Tanskan Kööpenhaminassa. Kappale kilpaili Euroviisujen toisessa semifinaalissa, jossa se sijoittui yhdenneksitoista ja täten karsiutui ensimmäisenä finaalista. == Lähteet == Luokka:Liettuan euroviisuedustuskappaleet Luokka:Vuoden 2014 euroviisuedustuskappaleet
Hisor

Hisor (, ; ), on kaupunki keskushallinnon vastaamalla erityisalueella, Keski- Aasiassa sijaitsevan Tadžikistanin länsiosassa. Kaupunki sijaitsee maanteitse noin 20 kilometriä pääkaupunki Dušanbesta länteen. Kaupungin väkiluku on kehittynyt seuraavasti: 20 220(VL1989), 20 000 (VL2000), 23 200 (VL2010) ja 27 400 (arvio, 1.1.2016). ==Lähteet== Luokka:Tadžikistanin kaupungit
Vahdat

Vahdat () on keskushallinnon alainen kaupunki Tadžikistanissa. Se sijaitsee Kofarnihonjoen vasemmalla rannalla noin 20 kilometriä Dušanbesta itään. Vuoden 2020 väestönlaskennan mukaan kaupunkialueella oli 351 841 ja varsinaisessa kaupungissa 51 387 asukasta. Vahdatin kaupunkialueen pinta-ala on 3 700 neliökilometriä. Se rajoittuu pohjoisessa Ainīn, koillisessa Raštin, kaakossa Nurobodin, Roğunin ja Faizobodin, etelässä Norakin ja Jovonin sekä lännessä Rūdakīn ja Varzobin piireihin ja kaupunkeihin. Vuoristoinen alue käsittää Kofarnihonin yläjuoksun, Hisorvuorten etelärinteet ja Qarotegin pohjoisrinteet. Etelässä se ulottuu Rangon- ja Qaratoğvuorille sekä Norakin tekojärvelle ja lännessä Hisorinlaakson itäreunalle. Vuonna 1927 perustetun piirin keskus oli vuoteen 1936 saakka nimeltään Jangibozor, vuoteen 1991 Ordžonikidzeobod ja vuoteen 2003 Kofarnihon. Siitä tuli kaupunki vuonna 1965. Kaupunki ja piiri yhdistettiin vuonna 1991. Kaupunkialueeseen kuuluu Vahdatin kaupunki, Numon Rozikin taajama ja kymmenen kyläyhteisöä. Kaupungissa oli 45 731 asukasta vuonna 1989, 44 000 vuonna 2000 ja 49 100 vuonna 2010. Asukkaat ovat etupäässä tadžikkeja. Lisäksi on uzbekkeja ja venäläisiä. Vahdatista on maantie- ja rautatiyhteys Dušanbeen. Seudun pääelinkeino on maatalous, joka on erikoistunut puuvillan, viljan, vihannesten ja hedelmien viljelyn sekä karjanhoitoon ja mehiläistenhoitoon. Lisäksi on Saijodin hiilikaivos, puuvillankäsittelylaitos sekä elintarvike- ja rakennustarviketeollisuutta. Sorbo- ja Sardai Mijona -jokien laaksoissa sijaitsee Romitin luonnonpuisto. ==Lähteet== ==Aiheesta muualla== * Kaupungin sivusto Luokka:Tadžikistanin kaupungit
Tursunzoda

Tursunzoda (, ; ), joka tunnettiin vuoteen 1978 saakka nimellä Regar (), on kaupunki keskushallinnon vastaamalla erityisalueella, Keski-Aasiassa sijaitsevan Tadžikistanin länsirajan tuntumassa. Kaupunki sijaitsee maanteitse noin 55 kilometriä pääkaupunki Dušanbesta länteen. Uzbekistanin valtionrajalle on noin 10 kilometriä. Kaupungin aseman Regar sai vuonna 1952. Rautatieasema (Regar). Alumiiniteollisuutta (Talco), posliinituotantoa, puuvillan käsittelylaitos ja muuta teollisuutta. Kaupunki on nimetty runoilija, akateemikko, kansallissankari Mirzo Tursunzodan (1911–1977) mukaan. Kaupungin lähellä on historiallinen arkkitehtuurikohde Hajj Nahšran (mausoleumi 1000–1100 -luvulta). ==Väestön kehitys== Vuoden 2016 alussa Tursunzoda oli Tadžikistanin kuudenneksi väkirikkain kaupunki 52 800 asukkaallaan. Oheinen taulukko kuvaa kaupungin väkiluvun kehitystä vuosina 1959–2016. Vuosi Väestö 1959 Väestö 1970 Väestö 1979 Väestö 1989 Väestö 2000 Väestö 2010 Väestö 2016 Väkiluku == Alumiinitehdas== Kaupungin pohjoispuolella toimii suuri Talco-alumiinitehdas (, ). Se on Keski-Aasian suurin alumiinitehdas, ja kuluttaa erittäin merkittävän osan, jopa 40 prosenttia maan sähköntuotannosta. ==Lähteet== ==Aiheesta muualla== * Norsk Hydro Investigated by Parliament Over Dealings with Tajikistan Aluminium Plant (5.3.2016) (aluminiuminsider.com) * Tajikistan’s Cash Cow: Enough Milk to Go Around? (10.6.2014) (eurasianet.org) *"Русал" выиграл $275 млн в суде у таджикского ТАЛКО (17.10. 2013) (metaldaily.ru) *ТадАЗ не достанется “Русалу”(6.5.2006) (vedomosti.ru) Luokka:Tadžikistanin kaupungit
To the Sky

To the Sky () on Tijana Dapčevićin esittämä kappale, jolla hän edusti Pohjois- Makedoniaa (tai tuolloista Makedonian tasavaltaa) vuoden 2014 Eurovision laulukilpailussa Tanskan Kööpenhaminassa. Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista. == Lähteet == Luokka:Pohjois-Makedonian euroviisuedustuskappaleet Luokka:Vuoden 2014 euroviisuedustuskappaleet
Buston (taajama)

{{Kaupunki2 | virallinen_nimi =Buston | alkuperäinen_nimi =Бӯстон | muu_nimi = | kuva_taivaanranta = | kuvateksti = | kuvakoko = 250px | kuva_lippu = | lippu_koko = | kuva_vaakuna = Buston.svg | vaakuna_koko = 75px | vaakuna_nimi = | lempinimi = | motto = | kuva_kartta = | kartta_koko = | kartta_kuvateksti = | pushpin_map = Tadžikistan | sijaintikartan leveys = 250 | pushpin_label_position = oikea | latd = 40.5228 | latm = | lats = | latNS = N | longd = 69.3345 | longm = | longs = | longEW = E | coord_region = TJ-SU | coord_display = | aluetyyppi = Valtio | alueen_nimi = Tadžikistan | aluetyyppi1 = Alue | alueen_nimi1 = Sugd | aluetyyppi2 = | alueen_nimi2 = <!--Masttšohin piiri Buston (, ; ), on kaupunkityyppinen taajama Sugdin maakunnassa, Keski-Aasiassa sijaitsevan Tadžikistanin pohjoisosassa. Kaupunki sijaitsee linnuntietä noin 225 kilometriä pääkaupunki Dušanbesta pohjoiseen ja noin 11 kilometriä Uzbekistanin valtionrajasta itään. Bustonin väkiluku on kehittynyt seuraavasti: 12&nbsp;178 <small>(VL1989), 11 600 (VL2010) ja 14 100 (arvio, 1.1.2016). ==Katso myös== * Buston, vuonna 2016 uuden nimen saanut kaupunki Sugdin maakunnassa ==Lähteet== Luokka:Tadžikistanin kaupungit
Buston

Buston (; ), joka kantoi alkuvuoteen 2016 saakka oli neuvostosankari Valeri Tškalovin mukaan nimeä Tškalov tai Tškalovsk (; , ), on kaupunki Sugdin maakunnassa, Keski-Aasiassa sijaitsevan Tadžikistanin pohjoisosassa. Kaupunki sijaitsee aivan maakuntakeskus Hudžandin kaakkoispuolella, linnuntietä noin 205 kilometriä pääkaupunki Dušanbesta pohjoiskoilliseen. Tadžikistanin tilastokeskuksen väkilukuarvio kaupungille on 30 800 (2016). ==Katso myös== *Buston, kaupunkimainen taajama ==Lähteet== Luokka:Tadžikistanin kaupungit
Pandžakent

Pandžakent (, ; ), on kaupunki Sugdin maakunnassa, Keski-Aasiassa sijaitsevan Tadžikistanin länsiosassa. Pandžakent sijaitsee linnuntietä noin 150 kilometriä pääkaupunki Dušanbesta luoteeseen. Kaupungin keskustasta parisenkymmentä kilometriä länteen on Uzbekistanin raja ja Samarkandiin on vain 68 kilometriä. Pandžakent sijaitsee Zarafšonjoen (Zeravšan) varrella. Kaupungin arvon se sai vuonna 1953. Kaupungin väkiluku on kehittynyt seuraavasti: 27 903 (VL1989), 33 000 (VL2000), 35 900 (VL2010) ja 41 200 (arvio, 1.1.2016). ==Kuvia== Kuva:Pajakent Bazaar1.jpg|Toria (2004). Kuva:Здание хукумата (мерии) г. Панджакента.jpg|Kaupunginhallinnon rakennus. ==Lähteet== ==Aiheesta muualla== Luokka:Tadžikistanin kaupungit
Tự Đức

Tự Đức oli Vietnamin Nguyễn-dynastian neljäs keisari. Hän nousi valtaan isänsä Thiệu Trịn kuoltua vuonna 1847. Tự Đứcin nousu valtaistuimelle ei sujunut ongelmitta, sillä hänen isänsä Thiệu Trị oli muuttanut kruununperimysjärjestystä siten että valtaan ei noussut automaattisesti keisarin vanhin poika, vaan keisari voisi valita seuraajansa. Tässä tapauksessa Thiệu Trị oli päättänyt että valtaistuimelle nousee Tự Đức, vanhemman veljen Hồng Bảon sijasta. Thiệu Trị katsoi että nuorempi veli vastustaisi paremmin ulkovaltojen taholta tulevaa uhkaa, ja puolustaisi perinteisiä vietnamilaisia arvoja ja pitäisi ulkovaltojen vaikutuksen pois Vietnamista. Hồng Bảo ei hyväksynyt Tự Đứcin nousua valtaistuimelle, ja hän johti Tự Đứcin vastaista kapinaa Thiệu Trịn kuoltua. Tự Đức kukisti kapinan, mutta säästi Hồng Bảon kuolemanrangaistukselta heidän äitinsä pyynnön vuoksi. Hồng Bảo teki kuitenkin itsemurhan vankilassa. Tự Đức jatkoi edeltäjiensä Thiệu Trịn ja Minh Mạngin tiellä, ja jatkoi kristinuskoa levittäneiden lähetyssaarnaajien vainoa. Lähetyssaarnaajien toimintakielto johti lopulta siihen, että Ranskan keisari Napoleon III lähetti armeijan vapauttamaan Vietnamin, ja vuonna 1858 alkoi maiden välillä sota. Sodan lopputuloksena ranskalaiset pakottivat keisari Tự Đứcin luovuttamaan Ranskan vallan alle maan eteläosan, josta ranskalaiset alkoivat käyttää nimitystä Kotšinkiina. Ranska pyrki alistamaan valtaansa Tự Đứcin hallintokaudella myös maan pohjoisosan Tonkinin. Tự Đức kääntyi avun saamiseksi kiinalaisten puoleen, mutta Kiinan- Ranskan sodan päätteeksi Ranska otti hallintaansa Vietnamin loputkin alueet vuonna 1885 ja Vietnam joutui Ranskan protektoraatiksi. Tự Đứcia on kutsuttu toisinaan itsenäisen Vietnamin viimeiseksi keisariksi, sillä hänen valtakaudellaan Ranskan kolonialistinen hallinto maassa kasvoi, ja Vietnamin hallinta siirtyi ranskalaisille. Hänen jälkeensä vallassa olleet keisarit hallitsivat maata nimellisesti, mutta todellista valtaa käyttivät ranskalaiset. Tự Đức kuoli vuonna 1883. Hän oli sairastanut lapsena isorokon, minkä vuoksi hän ei kyennyt saamaan lapsia. Tự Đứcin jälkeen valtaistuimelle nousi hänen veljenpoikansa Dục Đức. == Lähteet == Luokka:Nguyễn-dynastia Luokka:Vietnamin keisarit Luokka:Vuonna 1829 syntyneet Luokka:Vuonna 1883 kuolleet
Volkswagen Polo II

Volkswagen Polo II (Typ 86C) on Volkswagenin Polo-mallin toinen sukupolvi, jota valmistettiin vuosina 1981–1994. Sedan-korimalli tunnettiin ensimmäisen sukupolven tavoin Derbynä, joka kuitenkin nimettiin vuonna 1985 Poloksi. == Volkswagen Polo II (1981–1994) == Toisen sukupolven Volkswagen Polo esiteltiin syksyllä 1981. Korimalleja oli nyt tarjolla kaksi: pystyperäinen hatchback sekä vuonna 1983 markkinoille tullut loivaperäisempi versio, jota markkinoitiin coupéna. Moottorivalikoimassa olivat aluksi 1,1- ja 1,3-litraiset bensiinimoottorit. Vuonna 1983 mallistoa täydennettiin 1,0-litraisella, lisäksi vuonna 1986 tuli saataville 1,3-litrainen dieselmoottori. Ainoastaan vuonna 1987 valmistettiin mekaanisesti ahdetulla 1,3-litraisella (115 hv) moottorilla varustettua Polo GT G40 -mallia, joka oli saatavana vain coupé-korisena. Vuonna 1990 Polo sai perusteellisen kasvojenkohotuksen neliskulmaisine ajovaloineen, suurempine puskureineen ja täysin uusine sisustoineen. Korin muotoja pyöristettiin kauttaaltaan. 1,3-litraisen dieselin korvasi 1,4-litrainen ja uutena bensiinimoottorina oli 1,3-litrainen, jossa oli polttoaineen suihkutus ja katalysaattori. == Kuvia == Tiedosto:VW Polo II Coupe front 20090418.jpg|Volkswagen Polo Coupé Tiedosto:Polo 2 G40 Front.jpg|Volkswagen Polo GT G40 Tiedosto:1994 Volkswagen Polo Coupe Boulevard 1.0 Front.jpg|Facelift-mallin Volkswagen Polo II. Tiedosto:1992 Volkswagen Polo CL 1.0 Front.jpg|Facelift-mallin sedan-korinen Volkswagen Polo II. == Lähteet == == Aiheesta muualla == Polo 2 Luokka:B-segmentin autot Luokka:1980-luvun autot Luokka:1990-luvun autot
Dục Đức

Dục Đức oli Vietnamin Nguyễn-dynastian viides keisari. Hän seurasi valtaistuimella setäänsä Tự Đứcia tämän kuoltua vuonna 1883. Dục Đức toimi keisarina ainoastaan kolmen päivän ajan. Hänen valtakautensa lyhyyden vuoksi hänet on toisinaan ohitettu Nguyễn-dynastian hallitsijoiden joukossa. Keisari Tự Đứcilla ei ollut lapsia, mutta hänellä oli adoptoituna kolme veljenpoikaa; Dục Đức, Kiến Phúc ja Đồng Khánh. Dục Đức oli heistä vanhin, mutta hän ei ollut Tự Đứcin suosiossa kruununperimysjärjestyksen ensimmäisenä. Dục Đức oli kuitenkin hovin vaikutusvaltaisten naisten suosikki kruununperijäksi. Dục Đứcin vastustajiin kuului johtavia mandariineja, jotka onnistuivat syrjäyttämään hänet valtaistuimelta tekaistujen syytösten perusteella. Dục Đức tuomittiin vankeuteen ja hän menehtyi todennäköisesti nälkään vuoden 1883 lokakuussa. Dục Đứcin jälkeen valtaistuimelle nousi hänen setänsä Hiệp Hòa. Dục Đức ei jäänyt kuitenkaan unohduksiin, sillä myöhemmin hänen poikansa Thành Thái nousi maan keisariksi. == Lähteet == Luokka:Nguyễn-dynastia Luokka:Vietnamin keisarit Luokka:Vuonna 1852 syntyneet Luokka:Vuonna 1883 kuolleet
Markus Ovaska

Markus Ovaska (s. 8. kesäkuuta 1995 Imatra) on suomalainen entinen jääkiekkopuolustaja. Hän pelasi urallaan suurimman osan miesten peleistään kasvattajaseurassaan Imatran Ketterässä, jota Ovaska edusti sekä Suomi- sarjassa että Mestiksessä. Hän pelasi myös kaksi kautta Saimaan Pallon A-nuorissa ja kaudella 2016–2017 Ovaska sai seuran SM-liigajoukkueessa tililleen yhden Mestarien liigan ottelun. Etelä-Saimaan toimittaja Anssi Silvennoisen mukaan Ovaska oli kiekollinen puolustaja, joka näki kentän hyvin. Hän joutui lopettamaan pelaajauransa vain 23-vuotiaana terveydellisistä syistä vuonna 2018. ==Ura== Ovaska on Imatran Ketterän kasvatti. Hän toimi kaudella 2011–2012 seuran B-nuorten kapteenina. Kaudella 2013–2014 Ovaska toimi Ketterän A-nuorten varakapteenina ja oli joukkueen tehokkain puolustaja tehoilla 5+17=22. Hän debytoi myös seuran miesten joukkueessa, jossa Ovaska pelasi yhden Suomi-sarjan ottelun. Kaudella 2014–2015 hän pelasi siellä 24 runkosarjaottelua tehopistein 2+5=7 ja kaksi karsintasarjan ottelua tehden kaksi syöttöpistettä. Kaudeksi 2015–2016 Ovaska siirtyi Saimaan Pallon A-nuoriin. Hän oli kahdeksalla osumallaan joukkueen eniten maaleja tehnyt puolustaja Joel Pyykkösen kanssa. Ovaska pelasi kauden aikana myös kaksi ottelua lainalla kasvattajaseurassaan Ketterässä marraskuussa 2015. Toukokuussa 2016 Ovaska teki vuoden mittaisen juniorisopimuksen SaiPan SM- liigajoukkueen kanssa. Hän teki miesten pääsarjadebyyttinsä Mestarien liigassa 10. syyskuuta 2016 saksalaista Eisbären Berliniä vastaan. Ovaska merkittiin SaiPan kakkospuolustajapariin Per Savilahti-Naganderin viereen. Ottelu jäi hänelle kuitenkin kauden 2016–2017 ainoaksi sarjaotteluksi SaiPan liigajoukkueessa, eikä Ovaska debytoinut SM-liigassa. Hän pelasi koko kauden seuran A-nuorissa, joiden varakapteenina Ovaska toimi. Ovaska oli palaamassa kaudeksi 2017–2018 vuoden mittaisella sopimuksella kasvattajaseuraansa Ketterään pelaamaan Suomi-sarjaa. Toukokuussa 2017 joukkue kuitenkin nostettiin Mestikseen, kun Kajaanin Hokki jäi ilman Mestis-lisenssiä. Ovaska pelasi kauden aikana loukkaantumisten vuoksi kuitenkin vain neljä runkosarjaottelua sekä yhden ottelun lainalla Suomi-sarjajoukkue Kotkan Titaaneissa. Elokuussa 2018 hän päätti lopettaa uransa terveydellisistä syistä vain 23-vuotiaana. ==Muuta== Ovaskan hyökkääjänä pelaava serkku Santeri pelaa Saksan kolmanneksi korkeimmalla sarjatasolla Oberligan EV Lindaussa. Hän on pelannut aiemmin yhden ottelun SaiPan SM-liigajoukkueessa kaudella 2016–2017. == Tilastot == 2013–2014 Ketterä Suomi-sarja 1 0 0 0 0 – – – – – 2014–2015 Ketterä Suomi-sarja 24 2 5 7 4 – – – – – 2015–2016 SaiPa A-SM 42 8 10 18 18 2 0 1 1 2 Ketterä Suomi-sarja 2 0 0 0 2 – – – – – 2016–2017 SaiPa A-SM 27 3 3 6 10 – – – – – 2017–2018 Titaanit Suomi-sarja 1 0 0 0 0 – – – – – Ketterä Mestis 4 0 1 1 4 – – – – – 1 kausi yhteensä Mestis 4 0 1 1 4 – – – – – ==Lähteet== * * * ===Viitteet=== Luokka:Suomalaiset jääkiekkoilijat Luokka:Vuonna 1995 syntyneet Luokka:Elävät henkilöt
Klaus Katzur

Klaus Katzur (26. elokuuta 1943 Potsdam – 4. syyskuuta 2016) oli saksalainen, kilpaurallaan pääasiassa Itä-Saksaa edustanut uimari, olympiamitalisti ja Euroopan mestari. Katzur saavutti olympiahopeaa 4 × 100 m sekauintiviestissä Münchenissä 1972 ja sijoittui samoissa kisoissa 200 metrin rintauinnissa kahdeksanneksi. Hän kilpaili kesäolympialaisissa myös Tokiossa 1964 ja Méxicossa 1968.Olympics at Sports-Reference.com EM-kilpailuista Katzur voitti Barcelonassa 1970 kultaa 200 metrin rintauinnissa ja 4 × 100 metrin sekauintiviestissä ja Utrechtissa 1966 pronssia 400 metrin rintauinnissa. Katzur kuoli 73-vuotiaana 4. syyskuuta 2016. == Lähteet == * Klaus Katzur Bio, Stats and Results Olympics at Sports-Reference.com === Viitteet === == Aiheesta muualla == Luokka:Itäsaksalaiset uimarit Luokka:Itäsaksalaiset olympiamitalistit Luokka:Vuonna 1943 syntyneet Luokka:Vuonna 2016 kuolleet
Rautaharkko

Rautaharkko on Tampereen eteläinen kaupunginosa, joka sijaitsee noin kolmen kilometrin päässä keskustasta. Rautaharkko rajautuu lännessä Rantaperkiöön, idässä Taatalaan ja Nirvaan, etelässä Lakalaivaan ja pohjoisessa Vihiojaan ja Hatanpäähän. Rautaharkossa oli 31. joulukuuta 2014 533 asukasta. ==Historia ja nimen etymologia== Rautaharkonmäki esiintyy Tammerkosken ja Messukylän jakokuntien rajapaikkana vuonna 1758. Rautaharkko mainitaan kirkonkirjoissa 1700-luvun lopulta lähtien Hatanpään kartanon torppana. Alue liitettiin Tampereen kaupunkiin vuonna 1913 kaupungin ostaessa kartanon. Rautaharkko- nimen pohjana on todennäköisesti nimi *Rautaorko, joka on tarkoittanut maaperältään rautapitoista notkelmaa, tai paikkaa, josta on nostettu suomalmia. Sana orko 'notkelma' oli yleinen keskiaikaisissa kylännimissä, mutta harvinainen Satakunnan ja Hämeen paikannimistössä. Orko-sanan muuttuminen muotoon harkko on voitu osoittaa 1600-luvun asiakirjoista Vuoksen alueella Etelä-Karjalassa. On mahdollista, että suunnilleen samoihin aikoihin *Rautaorko-nimi on muuttunut Rautaharkoksi. Kun rauta on vanha germaaninen lainasana ja orko-sanan häviäminen suomen kielestä alkoi jo satoja vuosia sitten, Rautaharkko-nimen juuret voivat ulottua jopa tuhannen vuoden taakse (vrt. Ristinarkku). Rautaharkon ensimmäinen asemakaava valmistui vuonna 1948.Maija Louhivaara: Tampereen kadunnimet, s. 132–133. Tampereen museoiden julkaisuja 51, 1999, Tampere. ISBN 951-609-105-9. Muuntajankatu on nimetty välittömästi kaupunginosan eteläpuolella sijaitsevan suuren sähkömuuntoaseman mukaan.Louhivaara, s. 135. Vuosina 1937–1938 rakennettiin Rautaharkon muuntoasema, jossa Valkeakoskelta Tampereelle rakennetun 110 000 voltin korkeajännitelinjan jännite alennettiin 20 000 volttiin ja sähkövirta johdettiin sitten kahta maakaapelia pitkin Ratinan höyryvoima-asemalle, jossa se alennettiin 5 000 voltin jännitteeseen ja johdettiin edelleen eri puolilla kaupunkia sijainneisiin kaupunginosamuuntajiin, joissa jännite alennettiin sitten 380 volttiin. Rautaharkon muuntoasemalle tullut sähkövirta tuotettiin tässä vaiheessa Vanajan voimalaitoksessa ja öisin Imatran vesivoimalaitoksessa. Sähköä Imatralta, Aamulehti, 13.11.1938, nro 307, s. 21, Kansalliskirjaston digitaaliset aineistot ==Lähteet== Luokka:Tampereen tilastoalueet Luokka:Koivistonkylä (suunnittelualue) Luokka:Tampereen kaupunginosat
Taatala

Taatala on Tampereen kaupunginosa, joka sijaitsee noin kolmen kilometrin päässä keskustasta. Taatala rajautuu lännessä Rautaharkkoon, idässä Koivistonkylään, etelässä Nirvaan ja pohjoisessa Vihiojaan. 31. joulukuuta 2014 Taatalassa oli 1 000 asukasta. Taatalan kaupunginosa on nimetty alueella sijainneen Taatalan tilan mukaan. Taatala oli entinen Messukylän henkikirjakylään kuulunut torppa. Alue siirtyi Tampereen kaupunkiin vuoden 1947 alussa osana Messukylän kuntaa ja sen asemakaava vahvistettiin 1950-luvulla.Maija Louhivaara: Tampereen kadunnimet, s. 132–133. Tampereen museoiden julkaisuja 51, 1999, Tampere. ISBN 951-609-105-9. Taatalan tilan rakennukset sijaitsivat nykyisen Taatalantien itäpäässä.Louhivaara 1999, s. 137. ==Lähteet== Luokka:Tampereen tilastoalueet Luokka:Koivistonkylä (suunnittelualue) Luokka:Tampereen kaupunginosat
Punta La Marmora

Punta La Marmora (sardiksi Perdas Carpìas tai Pedras Carpìdas) on 1 834-metrinen vuori Sardinian saarella Italiassa. Se on Sardinian korkein vuori.Peaklist.org Vuori on osa Gennargentun vuoristoa. Punta La Marmora sijaitsee Desulon ja Arzanan kuntien alueella Nuoron maakunnassa. ==Lähteet== Luokka:Italian vuoret Luokka:Sardinia
Viitapohja

Viitapohja on suurehko Tampereen tilastoalue, joka sijaitsee linnuntietä noin 22 kilometrin päässä keskustasta. Viitapohja rajautuu lännessä Kämmenniemeen, idässä Kangasalaan ja Oriveteen, etelässä Kangasalaan ja Sorilaan sekä pohjoisessa Terälahteen. Viitapohjassa oli 31.12.2014 242 asukasta. ==Lähteet== *
Federalistikirjoitukset

Federalistikirjoitukset eli Federalist Papers on nimitys sarjalle poliittisia esseitä, jotka julkaistiin newyorkilaisissa sanomalehdissä vuosina 1787-1788. Niissä puolustettiin uutta Yhdysvaltain perustuslakia ja liittovaltiojärjestelmää."Federalist papers." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. == Julkaisuhistoria == Federalist Papers -esseet julkaistiin alun perin newyorkilaisissa sanomalehdissä vuosina 1787-88, mutta myöhemmin esseet levisivät kaikkialle Yhdysvaltoihin. Ensimmäiset 77 esseetä on koottu myös kirjaan The Federalist, joka julkaistiin toukokuussa 1788. Kirjan julkaisemisen jälkeisenä kesänä newyorkilaisissa sanomalehdissä julkaistiin vielä kahdeksan esseetä lisää. == Kirjoittajat == Kaikki kokoelmaan kuuluneet esseet oli allekirjoitettu salanimellä Publius, mutta todellisuudessa esseillä oli kolme eri kirjoittajaa: Alexander Hamilton, James Madison ja John Jay. Salanimen takia historioitsijat kiistelivät pitkään siitä, kuka näistä kolmesta oli kirjoittanut minkäkin esseen. Nykyään historioitsijat ovat kuitenkin melko yksimielisiä siitä, kuka minkäkin esseen on kirjoittanut: * Alexander Hamilton: esseet 1, 6-9, 11-13, 15-17, 21-36, 59-61, 65-85 * James Madison: esseet 10, 14, 18-20, 37-58, 62-63 * John Jay: esseet 2-5, 64 == Lähteet == Luokka:Yhdysvaltain poliittinen historia Luokka:Esseet
Vuohenoja

Vuohenoja on Tampereen kaupunginosa, joka sijaitsee noin neljän kilometrin päässä keskustasta. Vuohenoja rajautuu lännessä Järvensivuun ja Iidesjärveen, idässä Aakkulaan ja Messukylään, etelässä Muotialaan ja Turtolaan sekä pohjoisessa Järvensivuun, Kalevanrinteeseen ja Hakametsään. Vuohenojassa oli 602 asukasta vuonna 2022. Vuohenoja jakautuu käytännössä neljään osaan, sillä sen läpi kulkevat Hervannan valtaväylä ja Messukyläntie. Luoteis- ja koilliskulmassa on pääosin omakoti- ja paritaloja, kaakkoisosassa rivitaloja ja omakotitaloja sekä lounaisessa Palvaanniemessä erityisesti rivitaloja ja pieniä kerrostaloja. Vuonna 2021 Vuohenojan asukkaista 94,2 prosenttia oli työllisiä. Eläkeläisiä oli samana vuonna 22,3 prosenttia, alle 15-vuotiaita 19,1 prosenttia sekä opiskelijoita ja koululaisia 6,5 prosenttia. Rakennuksista 69,5 prosenttia oli omakoti- ja paritaloja. Rivitaloja oli 18,6 prosenttia ja kerrostaloja 7,6 prosentia. Kaupunginosan nimen perustana on alueen vanha yleisnimi Vuohenoja (Vuohensillanoja). Sen kautta kulkee myös samanniminen puro. Vuohensilta mainitaan siltana vuodelta 1553 peräisin olevassa käräjäpöytäkirjassa, mutta se on ollut olemassa jo paljon aiemmin. Myös vuosina 1780–1783 toimitetun isonjaon pöytäkirjassa mainitaan nimi Wuohen Silda. Vuohensillan torppa kuului Messukylän pitäjän Takahuhdin kylän Pylsylän taloon, kunnes siirtyi talon mukana Hatanpään kartanon omistukseen. Torppa, jonka rakennukset purettiin vuonna 1950, toimi 1930-luvulle saakka Tampereelle Kangasalan suunnasta tulevien maalaisten yöpymispaikkana. Vuohensillan torpparina oli 1800- ja 1900-lukujen taitteessa Kustaa Vuohensilta. Tamperelaiset alkoivat 1800-luvun lopulla hankkia Vuohenojan alueelta vuokratontteja, ja Hatanpään kartanon omistaja teetti palstoitussuunnitelman. Kun Tampereen kaupunki osti kartanon vuonna 1913, myös Vuohenojan alue siirtyi kaupungille; tällöin siellä oli jo 67 vuokrapalstaa. Ensimmäinen osa- asemakaava Vuohenojalle vahvistettiin vuonna 1942. Vuohenojalla on useita vuohi-alkuisia kadunnimiä, ja osa nimistä liittyy seudun vanhoihin asukkaisiin. Vuohenojantie-niminen katu jäi 1970-luvun alkupuolella rakennetun Hervannan valtaväylän alle.Maija Louhivaara: Tampereen kadunnimet, s. 150–154. Tampereen museoiden julkaisuja 51, 1999, Tampere. ISBN 951-609-105-9. ==Lähteet== ==Kirjallisuutta== * == Aiheesta muualla == * Vanhan kansan kertomaa. Vuohensillan torpan emäntä kertoo ajoista, jolloin torppa oli Vuohenojan ainoa asumus ja Järvensivulla oli asumuksia vain kaksi. Tampereelle tulleilla maalaisilla oli Vuohensillan torppa vakinaisena majapaikkana, Aamulehti, 23.06.1939, nro 166, s. 18, Kansalliskirjaston digitaaliset aineistot Luokka:Tampereen tilastoalueet Luokka:Kalevanharju (suunnittelualue) Luokka:Tampereen kaupunginosat
Winfield Scott

Winfield Scott (s. 13. kesäkuuta 1786 Petersburg, Virginia – 29. toukokuuta 1866 West Point, New York) oli yhdysvaltalainen kenraali ja Yhdysvaltain armeijan ylipäällikkö vuosina 1841–1861. Lisäksi hän oli vuonna 1852 ehdolla Yhdysvaltain presidentiksi Whig-puolueen ehdokkaana, mutta hävisi vaalit demokraattien Franklin Piercelle."Scott, Winfield." Encyclopædia Britannica. Encyclopædia Britannica Ultimate Reference Suite. Chicago: Encyclopædia Britannica, 2015. Scott oli kenraalina poikkeuksellisen taitava ja häntä on luonnehdittu usein oman aikansa taitavimmaksi sotilaskomentajaksi.http://www.history.com/topics/winfield-scott Myös Scottin alaiset arvostivat häntä suuresti. == Elämä == Scott toimi upseerina ensimmäisen kerran vuoden 1812 sodassa, jonka aikana hän yleni kenraalimajuriksi. Erityisesti Scott ansioitui Chippewan ja Lundy's Lanen taisteluissa, joiden myötä hän sai Yhdysvalloissa nopeasti kansallissankarin maineen. Sodan jälkeen Scott opiskeli sodankäyntiä ja valvoi intiaanien pakkomuuttoja. Vuonna 1841 hänet nimitettiin armeijan ylipäälliköksi. Scott toimi ylipäällikkönä aina eläköitymiseensä saakka. Meksikon-Yhdysvaltain sodassa (1846–1848) Scott valloitti Veracruzin kaupungin, saavutti lukuisia voittoja ja lopulta päätti koko sodan lyömällä syyskuussa 1847 Meksikon joukot Mexico Cityn taistelussa. Sodan jälkeen hän sai brevet-ylennyksen kenraaliluutnantiksi. Vuonna 1852 Scott valittiin Whig-puolueen ehdokkaaksi Yhdysvaltain presidentinvaaleissa demokraattien Franklin Pierceä vastaan, mutta hän hävisi vaalit. Vaalitappion taustalla oli whig-puolueen sisäinen hajaannus orjakysymyksen suhteen. Vuonna 1855 Scott sai ylennyksen kenraaliluutnantiksi (ilman brevet-etuliitettä) ollen näin maan ensimmäinen kenraaliluutnantti sitten George Washingtonin. Yhdysvaltain sisällissodan syttyessä huhtikuussa 1861 Scott pysyi Unionin armeijassa ja julkaisi Anakonda-suunnitelmansa, jossa Unioni suojaisi pääkaupunkinsa Washingtonin, saartaisi kaikki Konfederaation satamat, etenisi tämän jälkeen massiivisella voimalla Mississippijokea pitkin ja jakaisi näin Konfederaatio kahtia. Silloinen presidentti Abraham Lincoln kannatti henkilökohtaisesti Scottin suunnitelmaa, mutta joutui poliittisen painostuksen vuoksi hylkäämään sen. Anakonda-suunnitelman sijaan Unionin joukot päättivät hyökätä Richmondiin, mikä päättyi täydelliseen epäonnistumiseen. Myöhemmin Unionin armeija otti kuitenkin Anakonda-suunnitelman käyttöönsä. Sodan alkaessa Scott oli jo lähes 73-vuotias, mikä pakotti hänet jäämään eläkkeelle marraskuussa 1861. Scott kuoli New Yorkin West Pointissa 29. toukokuuta 1866. == Lähteet == == Aiheesta muualla == Luokka:Vuonna 1786 syntyneet Luokka:Vuonna 1866 kuolleet Luokka:Yhdysvaltalaiset kenraalit
Nissan EXA

Nissan EXA on Nissanin vuosina 1982–1990 valmistama kaksiovinen coupé-korinen auto, joka perustui Nissan Pulsariin. Sitä myytiin Pohjois-Amerikassa nimellä Nissan Pulsar NX. EXA:n seuraajaksi tuli Nissan 100NX. == Nissan EXA N12 (1982–1986) == Ensimmäisen sukupolven EXA tuli markkinoille vuonna 1982 samaan aikaan N12-Pulsarin (Euroopassa Cherry) kanssa, johon se tekniikaltaan perustui. Vain Japanissa oli saatavana kangaskattoinen avomalli. vasen|pienoiskuva|235x235px|Nissan EXA Cabriolet Moottoriksi oli valittavissa 1,3-litrainen, 1,5-litrainen vapaasti hengittävänä tai turboahdettuna versiona, sekä 1,6-litrainen. == Nissan EXA N13 (1986–1990) == Toisen sukupolven EXA tuli markkinoille vuonna 1986. Se perustui tekniikaltaan Pulsar N13:een (Euroopassa Sunny). Saatavana oli coupén lisäksi erikoisesti muotoiltu kolmiovinen hatchback, Sportbak. vasen|pienoiskuva|235x235px|Nissan EXA Sportbak Moottoriksi sai 1,6- tai 1,8-litraisen. Voimansiirtona oli viisivaihteinen manuaalivaihteisto tai neliportainen automaatti. == Lähteet == == Aiheesta muualla == EXA Luokka:S-segmentin autot Luokka:1980-luvun autot Luokka:1990-luvun autot
Neljätoista sanaa

Neljätoista sanaa () on viittaus tunnettuun valkoisen ylivallan ja valkoisten nationalistien englanninkieliseen sloganiin ”We must secure the existence of our people and a future for white children.” Suomeksi slogan kuuluu ”Meidän pitää turvata kansamme olemassaolo sekä tulevaisuus valkoisille lapsille”, ja on suomeksi yhdeksän sanan pituinen. Sitä voidaan myös käyttää viittaamaan toiseen 14-sanaiseen lauseeseen: ”Because the beauty of the White Aryan woman must not perish from the earth”, joka on suomeksi ”Koska valkoisen arjalaisen naisen kauneus ei saa kadota maailmasta”, ja on suomeksi kahdeksan sanan pituinen. == Alkuperä == Neljätoista sanaa on peräisin David Lanelta, valkoisen ylivallan terroristijärjestön The Orderin jäseneltä. == Aiheesta muualla == == Lähteet == Luokka:Alt-right Luokka:Fasismi Luokka:Uusnatsismi Luokka:Valkoinen nationalismi Luokka:Valkoisten kansanmurha
Vilho Alhojärvi

Kaarlo Vilho Alhojärvi (7. huhtikuuta 1874 – 12. toukokuuta 1918) oli suomalainen kansakoulunopettaja ja painivalmentaja. Alhojärvi toimi Kotkan Riennon painijaoston ohjaajana, jossa hänen valmennettaviinsa kuuluivat muun muassa vuoden 1912 olympiavoittaja Kaarlo Koskelo sekä myöhemmin 1924 olympiahopeaa paininut Anselm Ahlfors. SVUL:n Kymenlaakson piirin varapuheenjohtaja Alhojärvi oli vuodet 1914–1917. Alhojärvi työskenteli 1910-luvulla myös Kotkan koulutoimenjohtajana. Vuoden 1918 sisällissodan aikana hän oli punaisten kannattajia, mutta ei kuitenkaan kuulunut punakaartiin. Valkoiset vangitsivat Alhojärven 4. toukokuuta Kotkan valtauksen jälkeen ja teloittivat viikon kuluttua. Tarinan mukaan Alhojärvi piti joukkohaudan reunalla tunteikkaan puheen tovereittensa pelastamiseksi, jonka seurauksena hänen henkensä säästettiin. Alhojärvi joutui kuitenkin pian tämän jälkeen vastaan tulleen toisen teloituskomppanian ampumaksi. == Lähteet == Luokka:Suomalaiset opettajat Luokka:Suomalaiset painivalmentajat Luokka:Suomen sisällissodan punaiset Luokka:Suomalaiset teloitetut Luokka:Vuonna 1874 syntyneet Luokka:Vuonna 1918 kuolleet
Aatami & Eeva

Aatami & Eeva on vuonna 2011 Nelonen-kanavalla esitetty viihdeohjelma, jossa 24 julkkisparia kilpailivat, siitä kuinka hyvin he oikeasti tuntevat toisensa. Ohjelmaa juonsivat Ella Kanninen ja Janne Kataja.Julkkispariskunnat paljastavat salaisuuksia == Jaksot == Jakso 1. pari 2. pari Ensiesitys 1\. Pauliina Visuri Pepe Willberg Satu Silvo Reidar Palmgren 22. syyskuuta 2011 2\. Henna Peltonen Tauski Laura Martinez Ali Elkharam 29. syyskuuta 2011 3\. Nicke Lignell Raakel Lignell Olga Temonen Tuukka Temonen 6. lokakuuta 2011 4\. Joanna Kuvaja Kalle Kuvaja Jenni Ahola Ville Keskinen 13. lokakuuta 2011 5\. Wilma Schlizewski Olli Väätäinen Minna Niiranen Matthau Mikojan 20. lokakuuta 2011 6\. Pirjo Eskonniemi Matti Esko Amin Asikainen Nilüfer Asikainen 27. lokakuuta 2011 7\. Jutta Gustafsberg Ari Kokkonen Katja Koukkula Jussi Väänänen 3. marraskuuta 2011 8\. Ulla Kiminkinen Tapani Kiminkinen Kaisa Wallinheimo Sinuhe Wallinheimo 10. marraskuuta 2011 9\. Emilia Suhonen Masi Hukari Päivi Garam Sami Garam 17. marraskuuta 2011 10\. Susanna Ilo Aleksi Valavuori Lena Meriläinen Olli Tola 24. marraskuuta 2011 11\. Anna Tuomola Jupe Tumola Sanna Lauslahti Antti Lauslahti 1. joulukuuta 2011 12\. Tiina Jylhä Tapani Valkonen Veera Jussila Joonas Hämäläinen 8. joulukuuta 2011 == Lähteet == Luokka:2010-luvun suomalaiset televisiosarjat Luokka:Nelosen televisio-ohjelmat Luokka:Viihdeohjelmat
Sugd

Sugdin maakunta (; ) on ylimmän tason hallinnollinen alue Tadžikistanin luoteisosassa Keski-Aasiassa. Se rajoittuu lännessä ja pohjoisessa Uzbekistanin neljään alueeseen ja idässä kahteen Kirgistanin alueeseen. Etelässä Sugdin naapurina ovat suoraan keskushallinnon ohjauksessa olevat piirit (erityisalue). Sugdin pääkaupunki on Hudžand. Maakunnan pinta-ala on 25 200 neliökilometriä, mikä on 17,7 prosenttia koko Tadžikistanin pinta-alasta. Maan tilastokeskus arvioi maakunnan väkiluvuksi 2,511 miljoonaa (2016). Tämä on 29,4 prosenttia koko tasavallan väestöstä. Maakunnan osuus Tadžikistanin bruttokansantuotteesta on suuri, vuoden 2010 tietämillä noin kaksi kolmasosaa. Alue perustettiin vuonna 1924 Uzbekistanin SNT:n osaksi. Se liitettiin osaksi Tadžikistanin SNT:tä vuonna 1929. Sugdin maakunta jakautuu 14 piiriin (; )) ja kaupunkeihin. Maakunnan kaupungeista väkirikkaimmat ovat Hudžand (aiempi Leninabad; 175 400 as., 2016), Istaravšan (61 200 as.), Konibodom (50 400 as.), Isfara (47 800 as.), Pandžakent (41 200 as.) ja Buston (aiempi Tškalov, 30 800 as.). ==Lähteet== ==Aiheesta muualla== * Luokka:Tadžikistanin alueet
Bethe Correia

Bethe Correia (s. 22. kesäkuuta 1983 Natal, Rio Grande do Norte) on brasilialainen uransa lopettanut kääpiösarjan vapaaottelija. Hän otteli UFC:ssä vuosina 2013–2020. Correia otteli kerran naisten kääpiösarjan mestaruudesta Ronda Rouseyta vastaan 2015, mutta hävisi mestaruuden tyrmäyksellä.UFC 190: Ronda Rousey face plants Bethe Correia with 34-second knockout foxsports.com 1.8.2015 Viitattu 11.9.2016 ==Lähteet== Luokka:Brasilialaiset vapaaottelijat Luokka:Vuonna 1983 syntyneet Luokka:Elävät henkilöt